“สมศักดิ์” พูดเต็มปาก! หนีซบพรรคใหม่ จับตาแถลงชัดเจน 17 มี.ค.นี้
“สมศักดิ์ เทพสุทิน ” ตอบชัดเตรียมย้ายไปพรรคใหม่ จ่อแถลงข่าวใหญ่ 17 มี.ค.ให้รอติดตาม ชี้ทุกอย่างเปลี่ยนไปตามดินฟ้าอากาศ
พปชร.ระส่ำ “สมศักดิ์”ตอบเอง ย้ายพรรคแน่ จ่อแถลง 17 มี.ค.นี้
15 มี.ค. 2566

นายสมศักดิ์ เทพสุทิน รัฐมนตรีว่าการกระทรวงยุติธรรม และประธานยุทธศาสตร์พรรคพลังประชารัฐ กล่าวว่าวันนี้15 มี.ค. 66 ได้เดินทางตรวจเยี่ยมเรือนจำ จังหวัดพิจิตร ได้กล่าวตอนหนึ่ง ว่า รัฐบาลกำลังจะหมดวาระ ซึ่งตนก็คงจะไปอยู่พรรคใหม่ แต่นโยบายต่างๆที่ตนให้ไว้ ก็คงจะดำเนินต่อไป แต่ตนจะไปพรรคไหนนั้น ในวันที่ 17 มี.ค.นี้ เวลา 14.00 น. ตนจะจัดแถลงข่าวให้ทราบอีกครั้ง เพราะวันนี้ ดิน ฟ้า อากาศเปลี่ยน เราก็ต้องดำเนินการให้เข้ากับสภาพอากาศ โดยก็ขอให้ทุกท่านรอติดตาม
อย่างไรก้ตาม ก่อนจะให้สัมภาษณ์เพิ่มเติมว่า เรื่องการย้ายเข้าพรรคเพื่อไทย ปลายสัปดาห์นี้ จะมีความชัดเจน เพราะถ้าจะขยับตัว ก็คงต้องทำความชัดเจนให้ทราบ
 